Ir-Regolament Tal-Kunsill (KE) Nru 1186/90
tas-7 ta' Mejju 1990
li jestendi l-iskop tal-iskala Komunitarja għall-klassifka tal-karkassi tal-bhejjem adulti tal-fart
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jisatbbilixxi l-Komunità Ekonomika Ewropea, u b'mod partikolari Artikolu 43 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi r-Regolament (KEE) Nru 1208/81 [4] jistabbilixxi skala Komunitarja għall-klassifika tal-karkassi tal-bhejjem adulti tal-fart; billi Artikolu 6 ta' dan ir-Regolament jillimita l-applikazzjoni tal-iskala għalbiex tistabbilixxi l-prezzijiet tas-suq u għalbiex jiġu applikati l-miżuri ta' l-intervent;
Billi l-progress magħmul fl-applikazzjoni ta' l-iskala u l-esperjenza miksuba jgħinu li tiġi kkontemplata l-estensjoni tagħha għall-karkassi kollha mqiegħda fis-suq; billi, għal dan l-iskop, għandha ssir dispożizzjoni sabiex dawn il-prodotti jiġu kklassifikati mill-biċċeriji approvati, li huma biss jistgħu jbigħu fis-suq dawn ta' l-aħħar ġewwa l-Komunità kollha skond id-Direttiva tal-Kunsill 64/433/KEE tas-26 ta' Ġunju 1964 dwar il-problemi tas-saħħa li jaffettwaw il-kummerċ intra-Komunitarju fil-laħam frisk [5], kif l-aħħar emendata bir-Direttiva 88/657/KEE [6];
Billi l-persuna naturali jew legali li twettaq il-qatla għandha tiġi mgħarrfa bir-riżultat tal-klassifika tal-bhejjem ikkunsinnati għall-qatla; billi din il-klassifika minn banda waħda tippermetti illi l-prezz ikun ġustifikat u, mill-banda l-oħra, x'aktarx li twassal għal titjib fil-kwalità u għal titjib fil-grad tal-produzzjoni,
ADOTTA DAN IL-REGOLAMENT:
Artikolu 1
1. Mill-1 ta' Jannar 1991, il-biċċeriji approvati skond Artikolu 8 tad-Direttiva 64/433/KEE għandu jkollhom l-obbligu li jieħdu miżuri sabiex jiżguraw illi mhux iktar tard mill-1 ta' Jannar 1992 il-karkassi jew in-nofs-karkassi kollha tal-bhejjem maqtula fil-biċċeriji approvati skond l-Artikolu 8 tad-Direttiva 64/433/KEE u li jġorru l-marka tas-saħħa kif provdut f'Artikolu 3 ta' din id-Direttiva jiġu klassifikati u identifikati skond l-iskala Komunitarja għall-klassifika tal-karkassi tal-bhejjem adulti tal-fart imdaħħla bir-Regolament (KEE) Nru 1208/81.
2. Mid-data li fiha jiġu implimentati d-dispożizzjonijiet tal-paragrafu 1, ir-riżultati tal-klassifika mwettqa skond Artikolu 4 tar-Regolament (KEE) Nru 1208/81 għandhom jiġu komunikati bil-kitba lill-persuna naturali jew legali li tkun wettqet il-qatla.
Artikolu 2
Skond il-proċedura stabbilita fl-Artikolu 27 tar-Regolment (KEE) Nru 805/68 [7], kif l-aħħar emendat bir-Regolament (KEE) Nru 571/89 [8], il-Kummissjoni għandha tadotta l-arranġamenti sabiex jiġi implimentat dan ir-Regolament u b'mod partikolari dawk li għandhom x’jaqsmu ma’:
(a) is-sistema ta' identifikazzjoni riferita f'Artikolu 1(1);
(b) kull deroga:
- riferita f'Artikolu 5 tad-Direttiva 88/409/KEE [9] għall-biċċeriji li jixtiequ li jirrestrinġu l-produzzjoni għas-suq lokali,
- li tista’ tiġi konċessa lill-Istati Membri li jitolbu din id-deroga għall-biċċeriji li fihom jinqatlu ftit bhejjem tal-fart.
Artikolu 3
L-Istati Membri għandhom jieħdu l-miżuri kollha meħtieġa sabiex jiżguraw illi d-dispożizzjonijiet ta' dan ir-Regolament jiġu applikati u li jippenalizzaw kull kontravenzjoni.
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta' Jannar 1991.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel fis-7 ta' Mejju 1990.